Diari Oficial de la Generalitat Valenciana


Sumari del DOGV 8692, del 05-12-2019 (2019/9351)

Notificació de la sentència dictada en el procediment de guarda i custòdia número 339/2018.
-------------------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9351


Organisme emissor
:   Jutjat de Primera Instància Número 2 de Mislata

Tipus de document
:   Edicte

Notificació de la sentència dictada en el procediment de guarda i custòdia número 339/2018. [2019/9351]  
De: Maritza Yajaira Quiranza Vaca.  
Procuradora: M. Ángeles Ruiz Navarro.  
Contra: Ministeri Fiscal i Diego Edmundo Aguilar Salas.  
  
En aquest procediment, seguit a instàncies de Maritza Yajaira Quiranza Vaca contra Diego Edmundo Aguilar Salas, amb el Ministeri Fiscal com a part, en data 27 de juny de 2019 s'ha dictat sentència, que té l'encapçalament i la dispositiva que, literalment, són com segueix:  
  
«Sentència número 91/2019  
Mislata, 27 de juny de 2019.  
  
Julia María Mínguez Roca, magistrada jutgessa del Jutjat de Primera Instància i Instrucció número 2 de Mislata i del seu partit, he vist aquestes actuacions de guarda i custòdia seguides amb el número 339/2018, a instàncies de Maritza Yahaira Quiranza Vaca, representada per la procuradora dels tribunals la senyora Ruiz Navarro, i assistida pel lletrat el senyor Ruiz Navarro, contra Diego Edmundo Aguilar Salas, declarat en situació processal de rebel·lia, i amb el Ministeri Fiscal com a part, i pertoca dictar aquesta resolució.  
  
Dispositiva  
Estime la demanda interposada per Martiza Yahaira Quiranza Vaca contra Diego Edmundo Aguilar Salas en els termes següents:  
  
1. Atribuïsc a Martiza Yahaira Quiranza Vaca la guarda i custòdia i l'exercici exclusiu de la pàtria potestat sobre la seua filla \*\*\*.  
2. Quant al règim de visites i atesa la situació del pare, se suspén el règim de visites sense perjudici que es puga reprendre si Diego Edmundo Aguilar Salas torna a tindre relació amb \*\*\* i el pare reclama els seus drets.  
3. Quant a la pensió d'aliments, Diego Edmundo Aguilar Salas ha d'abonar a la part actora 80 euros mensuals, quantitat que ha d'ingressar en el compte que designe l'actora els cinc primers dies de cada mes, quantitat que serà actualitzada anualment de conformitat amb l'índex de preus al consum. Les despeses extraordinàries hauran d'abonar-les a mitges els dos progenitors.  
Tot això, sense pronunciament en matèria de costes.  
Notifiqueu-ho a les parts i feu-los saber que aquesta sentència no és ferma i que s'hi pot interposar un recurs d'apel·lació davant d'aquest jutjat en el termini de 20 dies, davant de l'Audiència Provincial de València contra aquesta resolució es pot interposar un recurs d'apel·lació, per a la qual cosa el recurrent ha de justificar la constitució del depòsit de 50 euros mitjançant la presentació per escrit d'un resguard d'ingrés en el compte d'aquest jutjat i en aquest expedient. En aquest resguard, ha d'indicar-se en el camp «concepte» del document que es tracta d'un «recurs», codi 02, del tipus: «civil-apel·lació». Si l'ingrés es fa mitjançant una transferència bancària, el codi i el tipus han d'indicar-se justament després d'especificar els 16 dígits (separat per un espai).»  
I, atés que es desconeix el parador del demandat, Diego Edmundo Aguilar Salas, expedisc aquest edicte a fi que li valga de notificació en deguda forma.  
  
Mislata, 26 de setembre de 2019.- El lletrat de l'Administració de justícia: Luis de la Rubia Comos.